钦定古今图书集成/理学汇编/文学典/第111卷 > 张一栋
## 钦定古今图书集成/理学汇编/文学典/第111卷 > 张一栋

按《福建通志》：“一栋，平和人。万历进士。由新兴令改迁
国子助教。与祭酒杨起元刻《十三经》、二十一史进呈，
陞南计部。出守平乐时，矿珰以取矿为名，方春，遍蹂
民田，一栋力持之，曰：‘王政以土地人民为重，未闻以
矿故害土地人民也’。珰严惮之。逾年，补两淮盐运使，
迁韶庆道，遂告归。所著疏启诗文”二十卷。